
Πρόγραμμα θερινών προβολών του Κέντρου Πρόληψης «Δίοδος»
 
Για την περίοδο από 22/6/2016 έως 6/7/2016) 
 
Το Κέντρο Πρόληψης «Δίοδος» σας προσκαλεί για 6η συνεχή χρονιά στις θεματικές θερινές κινηματογραφικές του προβολές στον κήπο του, Ερυθρού Σταυρού 37 (απέναντι από το παλιό νοσοκομείο) με ελεύθερη είσοδο για το κοινό.
Για το μήνα Ιούνιο οι ταινίες που θα προβληθούν θα αφορούν στη θεματική ενότητα:

"Μέσα από το βλέμμα του Άλλου"

Τρεις ταινίες που αποτελούν μια εξαιρετική αφορμή για να προσεγγιστούν δομικά συστατικά της ζωής, οι συγκρούσεις, η προσδοκία και η διάψευση, η αναζήτηση της ελπίδας αλλά και η γέννα νέων ισορροπιών.
Kαλέστε μας για διευκρινήσεις στο 22410-77205 ή επισκεφθείτε μας στην ιστοσελίδα μας www.kpdiodos.pblogs.gr

. Τετάρτη, 22 Ιουνίου 2016 στις 21.00
El Club (2015) του Πάμπλο Λαραΐν 

Πρωταγωνιστούν: Αλφρέντο Κάστρο,Ρομπέρτο Φαρίας, Χοσέ Σόζα

Τρία χρόνια μετά το υποψήφιο για Όσκαρ ξενόγλωσσης ταινίας,No, ο Πάμπλο Λαρέν αφήνει στην άκρη το δραματικό πολιτικό παρελθόν της χώρας του και αλλάζει εντελώς ρώτα, στρέφοντας αυτή τη φορά την κάμερά του σε ευαίσθητα θρησκευτικά μονοπάτια. Η ιστορία θέλει μια ομάδα ιερέων διαφόρων ηλικιών να ζουν κάτω από το άγρυπνο μάτι της αδερφής Μόνικα σε ένα παραλιακό σπίτι. Τις ώρες που δεν προσεύχονται ζητώντας εξιλέωση για τις αμαρτίες τους, εκπαιδεύουν τον σκύλο τους για τον επόμενο αγώνα ταχύτητας. Την ηρεμία τους θα διακόψει ένας ιερέας που καταφθάνει στο σπίτι, φέρνοντας μαζί του το «ενοχλητικό» παρελθόν του. Ένα τραγικό γεγονός θα περιπλέξει περισσότερο τα πράγματα, ταράσσοντας τις ισορροπίες μιας άλλοτε ήρεμης κοινότητας. 

. Τετάρτη, 29 Ιουνίου 2016 στις 21.00 
JIMMY'S HALL (2014) του Κεν Λόουτς

Πρωταγωνιστούν: Μπάρι Γουόρντ, Σιμόν Κίρμπι, Αντριου Σκοτ
Ιρλανδία, 1921. Ο Jimmy Gralton χτίζει έναν χώρο, όπου οι νέοι μπορούν να παρακολουθήσουν μαθήματα, να συζητήσουν, να ονειρευτούν και πάνω από όλα να χορέψουν. Η εκκλησία όμως και ορισμένοι πολιτικοί έχουν αντιρρήσεις και ο Jimmy αναγκάζεται να φύγει από τη χώρα. Η αίθουσα χορού κλείνει και εγκαταλείπεται. Δέκα χρόνια μετά, ο Jimmy επιστρέφει από την Αμερική, αποφασισμένος να φροντίσει τη μητέρα του και να κάνει μια ήσυχη ζωή. Η αίθουσα χορού είναι πια ένα ερείπιο και η κοινότητα πείθει τον Jimmy να την ανακαινίσει. Για δεύτερη φορά, ο Jimmy θεωρείται επικίνδυνος και μπορεί να χάσει τα πάντα.

. Τετάρτη, 6 Ιουλίου 2016 στις 21.00 
«Boyhood», (2014) του Richard Linklate

Πρωταγωνιστούν: Ellar Coltrane, Patricia Arquette, Ethan Hawke. Elijah Smith, Lorelei Linklater. 
Το «Μεγαλώνοντας» είναι μια ταινία για τη ζωή. Αν και ρομαντική στο στυλ, πατάει γερά στη γη και στην πραγματικότητα περιγράφοντας όλα εκείνα τα μικρά -αλλά καθόλου ασήμαντα- που σχηματίζουν τον καινούργιο άνθρωπο. Τα παιδικά παιχνίδια, η πρώτη μέρα στο καινούργιο σχολείο, μια κατασκήνωση στο δάσος, οι πρώτες ερωτικές ματιές, ένα μεθύσι, μια «σοβαρή» σχέση: το ταξίδι προς την ενηλικίωση.

